### Beslutningstema

I denne sag skal der tages beslutning om godkendelse af arkitekturpolitikken for [adresse].

### Sagsfremstilling

I 2021 igangsatte Tønder Kommune en bystrategisk udviklingsproces i [adresse]. Udviklingsprocessen/planen har skabt en bystrategisk overlægger til [adresse]. Fem matrikler i [adresse] blev udpeget til at indgå i projektet. Der blev udarbejdet et prospekt for hver af de fem matrikler, som beskriver, hvordan matriklerne kan anvendes til nybyggeri, eller hvordan de eksisterende bygninger kan transformeres til andre funktioner end de eksisterende i respekt for den eksisterende kulturarv. Som en del af denne proces og på baggrund af en analyse af byens historiske DNA, har Vandkunsten udarbejdet et forslag til en arkitekturpolitik for: [adresse], ”Arkitektonisk kvalitetsprogram”.

Forslaget til arkitekturpolitikken bygger på en analyse af Tønder Midtbys struktur omkring tre principper: natur, bystruktur og gadestruktur. Politikken skal understøtte lokalplanen for [adresse], samt den fremtidige byudvikling med kvalitet og omtanke. Politikken er opbygget omkring principper, der danner grundlag for en dialog mellem kommunen på den ene side og bygherre, arkitekter og udviklere på den anden side, når et projekt skal udvikles fra den første tanke til det færdige byggeri eller anlæg.

Med arkitekturpolitikken tages der lederskab på at styre udviklingen af [adresse] i tråd med det politiske ønske om at passe på og fremme kulturarven samtidig med, at der sker en udvikling. Forvaltningen vil desuden taget fat i en videre formidling af arkitektustrategien og arbejde med, at den når ud til både kommende bygherrer som borgere og gæster til byen, der har interesse i byens bygningsmæssige DNA.

### Fagchefen for Plan og Udvikling indstiller,

|  |  |
| --- | --- |
| at | arkitekturpolitikken for [adresse] godkendes, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales, idet de fem matrikler skal indgå i kommissoriet for den kommende midtbyudvikling.